b'\n_START_ARTICLE_\nMost treh de\xc5\xbeel\n_START_SECTION_\nLokacija\n_START_PARAGRAPH_\nPrvi prehod na tem mestu je bil zgrajena za grad Huningue in je bil uni\xc4\x8den od francoskih vojakov leta 1797. Most treh de\xc5\xbeel se nahaja to\xc4\x8dno na mestu, kjer so 20. oktobra 1944 uni\xc4\x8dili pontonski most z zavezni\xc5\xa1kimi za\xc5\xbeigalnimi bombami. Od takrat pa do odprtja Palmrainbr\xc3\xbccke za cestna vozila v letu 1979 na nem\xc5\xa1ki zvezni cesti \xc5\xa1tevilka 532, se je ta kon\xc4\x8dala na tej to\xc4\x8dki s trajektom. Da ne bi onemogo\xc4\x8dil pogled iz Place Abbatucci (osrednji trg v Huningue) vzdol\xc5\xbe Rue de France in \xc4\x8dez reko na Weil-am Rhein, je glavna cesta na nasprotni strani (in obratno); most je zgrajen zato severno od linije teh cest.\n_START_SECTION_\nGradnja\n_START_PARAGRAPH_\nMost je lo\xc4\x8dni most s sredi\xc5\xa1\xc4\x8dnim lokom in z razponom 229 metrov najdalj\xc5\xa1i most za pe\xc5\xa1ce na svetu. Njegova skupna dol\xc5\xbeina je 248 metrov brez rampe za dostop. Lok je visok le 20 metrov in najvi\xc5\xa1ja to\xc4\x8dka je pribli\xc5\xbeno 25 metrov nad vodo, z vozi\xc5\xa1\xc4\x8dno konstrukcijo 14 metrov pod krono loka. Gledano v prerezu je nosilna konstrukcija asimetri\xc4\x8dna. Gorvodno je \xc5\xa1esterokotni presek jeklene plo\xc4\x8devine, dolvodno sta dva druga\xc4\x8dna; prvi je bolj nagnjen proti notranjosti, zadnja dva nosita breme obte\xc5\xbebe. Objekt je zasnoval arhitekt Dietmar Feichtinger v sodelovanju z B\xc3\xbcro LAP Leonhardt Andra & Partner (Berlin / Stuttgart)._NEWLINE_Gradnja mostu je zahtevala 1012 ton jekla, 1798 kubi\xc4\x8dnih metrov betona in 805 metrov kablov premera 30 in 60 cm. Stro\xc5\xa1ek gradnje je bil 9.000.000 \xe2\x82\xac in financiran s subvencijami iz Evropske unije, dr\xc5\xbeave Baden-W\xc3\xbcrttemberg, departmaja Haut-Rhin in dveh sosednjih ob\xc4\x8din._NEWLINE_Most je bil sestavljen v bli\xc5\xbeini Huningueja, nato prepeljan 26. novembra 2006 na trenutno lokacijo na Renu. Most je bil v uporabi od 31. decembra 2006. Januarja ga je testiralo glede na vibracije 600 prostovoljcev iz obeh strani Rena._NEWLINE_Most je bil odprt za javnost po tehni\xc4\x8dnem pregledu 30. marca 2007 in je bil uradno slavnostno, z visokimi gosti, predan v uporabo v no\xc4\x8di iz 30. junija - 1. julij 2007. Dve mesti sta isto\xc4\x8dasno praznovali 45. obletnico pobratenja mest.\n_START_SECTION_\nNagrade\n_START_PARAGRAPH_\nLeta 2008 je prejel nagrado Deutscher Br\xc3\xbcckenbaupreis v kategoriji "mostovi za pe\xc5\xa1ce in kolesarje". \xc5\xbdirija je razsodila da "je v tej stavbi z odli\xc4\x8dnimi inovativnimi idejami harmonijo oblikovanja, delovanje in oblikovanje popolnoma uspe\xc5\xa1no".  9. septembra, 2009 je dobil most, kakor tudi arhitekt in in\xc5\xbeenir zadol\xc5\xbeen zanj Outstanding Structure Award, ki jo podeljuje Mednarodno zdru\xc5\xbeenje za mostove in gradbeno tehniko (IABSE).  Druge nagrade so \xc5\xa1e Traffic Future Award Renault (2007) , Arthur G. Hayden Medal Award od International Bridge Conference/Pittsburgh (2008), prva nagrada v kategoriji mostov za pe\xc5\xa1ce in kolesarje, ki jo podeljuje Evropsko zdru\xc5\xbeenje jeklarjev ECCS (2008), Nagrada brv za pe\xc5\xa1ce (2008) kot tudi nagrada Structural Award (2008), ki jo od leta 1968 podeljuje Organizacija gradbenih in\xc5\xbeenirjev Structural Engineers (IStructE).'